Τερψιθέα Γλυφάδας (καλαθοσφαίριση γυναικών)

Ο Αθλητικός Όμιλος Τερψιθέα Γλυφάδας είναι ελληνικό αθλητικό σωματείο που δραστηριοποιείται στην περιοχή της Τερψιθέας, στη Γλυφάδα, νότιο παραθαλάσσιο προάστιο της Αθήνας. Επίσημο έτος ίδρυσής του είναι το 1958 και έμβλημά του ένα δάφνινο στεφάνι. Οι αθλητές του αγωνίζονται με χρώματα το μπλε και το λευκό.

Έδρα όλων των τμημάτων καλαθοσφαίρισης του συλλόγου αποτελεί το Εθνικό Αθλητικό Κέντρο Γλυφάδας «Μάκης Λιούγκας», χωρητικότητας 3.232 θεατών.Εθνικό Αθλητικό Κέντρο Γλυφάδας «Μάκης Λιούγκας», πληροφορίες στον ιστότοπο Stadia.gr. Η γυναικεία ομάδα καλαθοσφαίρισης, που στη σύγχρονη μορφή της δημιουργήθηκε το 2006, αποτελεί νομικά ένα από τα ερασιτεχνικά τμήματά του.

 Ιστορική αναδρομή 
 Ίδρυση και πορεία στο Τοπικό Πρωτάθλημα (2006-2010) 
Το τμήμα γυναικείας καλαθοσφαίρισης του συλλόγου της Τερψιθέας δραστηριοποιήθηκε με τη σύγχρονη μορφή του το Μάιο του 2006 με πρωτοβουλία του προπονητή Στέφανου Παπασπυριδάκου και τη συμβολή των συνεργατών του, Μάριου Μπορίνου και Τάκη Οικονομόπουλου.«Τερψιθεές!» , άρθρο στον ιστότοπο CobraSports.gr, 5 Ιουνίου 2012. Το τμήμα προϋπήρχε με κάποια μορφή, ωστόσο η λειτουργία του είχε διακοπεί λόγω απουσίας ενδιαφέροντος. Πραγματοποίησε τα πρώτα του βήματα στα τοπικά Πρωταθλήματα που διοργανώνει η Ε.Σ.ΚΑ. Νότιας Αττικής.

Την αγωνιστική περίοδο 2007-08, οπότε και στο γυναικείο Πρωτάθλημα δήλωσαν συμμετοχή 16 ομάδες, η Τερψιθέα ολοκλήρωσε τις αγωνιστικές της υποχρεώσεις στην 7η θέση της βαθμολογικής κατάταξης. Την επόμενη χρονιά, 2008-09, σκαρφάλωσε στην 5η θέση του τελικού βαθμολογικού πίνακα.

Εν τέλει, την αγωνιστική περίοδο 2009-10, η ομάδα της Γλυφάδας κατέκτησε το Πρωτάθλημα της Α' Κατηγορίας Ε.Σ.ΚΑ.Ν.Α. με αποτέλεσμα να κερδίσει την απευθείας άνοδό του στα πανελλαδικά πρωταθλήματα.«Ένωση Σωματείων Καλαθοσφαίρισης Νότιας Αττικής», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Στην Α2 Γυναικών η Τερψιθέα», άρθρο στον ιστότοπο Gazzetta.gr, 22 Μαΐου 2010.

 Στις Εθνικές Κατηγορίες (2010-2017) 
Η ομάδα του Παπασπυριδάκου αγωνίστηκε για πρώτη φορά σε πανελλαδικό επίπεδο το φθινόπωρο του 2010, ξεκινώντας με τις υποχρεώσεις της στο Κύπελλο Ελλάδος. Πραγματοποίησε το ντεμπούτο της στις  3 Οκτωβρίου απέναντι στον Κρόνο Αγίου Δημητρίου, από τον οποίο και ηττήθηκε με σκορ 52-37.«Τα αποτελέσματα Κυπέλλου Γυναικών» , άρθρο στον ιστότοπο BasketNet.gr, 3 Οκτωβρίου 2010. Σε ό,τι αφορά το Πρωτάθλημα της Α2 Εθνικής Κατηγορίας για την περίοδο 2010-11, η Τερψιθέα δήλωσε συμμετοχή στον Όμιλο Νότου, όπου και κατάφερε να καταλάβει την 6η θέση της τελικής βαθμολογίας.«Βαθμολογία Α2 Εθνικής Κατηγορίας Γυναικών 2010-2011 (Όμιλος Νότου)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Α.Ο. Τερψιθέας Γλυφάδας: «Στόχος το βήμα παραπάνω»» , άρθρο στον ιστότοπο CobraSports.gr, 2011. Αναλυτικότερα συγκέντρωσε 12 νίκες και 10 ήττες απέναντι σε 12 ομάδες, ισοβαθμώντας με την 5η Α.Ε.Ν. Κηφισιάς.

Η επόμενη χρονιά, 2011-12, υπήρξε κομβική στην πορεία του συλλόγου, καθώς τερμάτισε στη δεύτερη θέση του βαθμολογικού πίνακα, χάνοντας την πρωτιά από το Ελληνικό, που υπερτερούσε στη μεταξύ τους ισοβαθμία.«Αποτελέσματα Α2 Νότου: Στην Α1 το Ελληνικό, στα μπαράζ ανόδου η Τερψιθέα!»,άρθρο στον ιστότοπο WePlayBall.gr, 29 Απριλίου 2012. Ο απολόγισμός αμφότερων ήταν 18 νίκες και 2 ήττες.«Στην Α1 το Ελληνικό, Τερψιθέα-Παναθλητικός στα μπαράζ ανόδου», άρθρο στον ιστότοπο BasketNet.gr, 29 Απριλίου 2012. Σύμφωνα με τον προβλεπόμενο κανονισμό, η Τερψιθέα αγωνίστηκε στη συνέχεια σε αγώνα μπαράζ με τον Παναθλητικό Συκεών, τη δεύτερη ομάδα του Ομίλου Βορρά, μέσω του οποίου ανήλθε τελικά στην Α1 Εθνική Κατηγορία (τελικό σκορ 67-46).«Στην Α1 η Τερψιθέα!», άρθρο στον ιστότοπο WePlayBall.gr, 14 Μαΐου 2012.«Ανέβηκε στην Α1 η Τερψιθέα!», άρθρο στον ιστότοπο OnSports.gr, 13 Μαίου 2012. Την ίδια χρονιά ο σύλλογος έδωσε και ένα παιχνίδι για το Κύπελλο Ελλάδος, όπου γνώρισε την ήττα με σκορ 71-37 από τον Πρωτέα Βούλας.«Σάρωσε η Βούλα» , άρθρο στον ιστότοπο GrBasket.gr, 18 Σεπτεμβρίου 2011. Στην ομάδα της Τερψιθέας επέλεξε να ολοκληρώσει την καριέρα της το 2012 η διεθνής φόργουορντ, Ελένη Βασιλείου.«Το αντίο της «μεγάλης» Ελένης Βασιλείου», άρθρο στον ιστότοπο WePlayBall.gr, 16 Μαΐου 2012.

Το επόμενο φθινόπωρο, πάντα με τον Παπασπυριδάκο στο τιμόνι, η Τερψιθέα επέστρεψε στα γήπεδα για τις υποχρεώσεις της για το Κύπελλο Ελλάδος. Ξεκίνησε απευθείας στη «Φάση των 16» όπου επικράτησε με άνεση απέναντι στον Εύνικο με σκορ 37-71.«Κύπελλο Ελλάδας Γυναικών: Άνετα την πρόκριση η Τερψιθέα», άρθρο στον ιστότοπο OnSports.gr, 29 Σεπτεμβρίου 2012. Στη συνέχεια, η πορεία της διακόπηκε από τον Παναθηναϊκό στους Προημιτελικούς, ο οποίος επικράτησε με σκορ 76-57.«Στους "8" ΠΑΟ, ΠΑΟΚ, Αθηναϊκός και Πρωτέας», άρθρο στον ιστότοπο BasketNet.gr, 22 Δεκεμβρίου 2012.

Τον Οκτώβριο του 2012 η Τερψιθέα έκανε την πρώτη της εμφάνιση στο Πρωτάθλημα της Α1 Εθνικής Κατηγορίας, στο οποίο διαγωνίστηκαν 12 ομάδες στο σύνολο. Λόγω της επικείμενης μείωσης των ομάδων της κατηγορίας την επόμενη χρονιά, την περίοδο 2012-13 υποβιβάστηκαν τέσσερις ομάδες, δύο απευθείας και δύο μέσω διαδικασίας Play-Outs. Με την ολοκλήρωση της κανονικής περιόδου, η Τερψιθέα είχε συλλέξει 7 νίκες και 15 ήττες. Στη βαθμολογική κατάταξη βρέθηκε στην 9η θέση, μία χαμηλότερα από τον Αστέρα Εξαρχείων με τον οποίο ισοβάθμισε.«Αποτελέσματα Α1: Πράσινο πλεονέκτημα και στα πλέι οφ, 50άρα η Έρβινγκ!», άρθρο στον ιστότοπο WePlayBall.gr, 24 Μαρτίου 2013.«Εύκολο φινάλε για τις πρωτοπόρους», άρθρο στον ιστότοπο του ΣΠΟΡ FM, 23 Μαρτίου 2013. Παραγωγικότερη αθλήτρια σε σύνολο πόντων στο σημείο αυτό για την ομάδα ήταν η Κύπρια Ελεάνα Πανταζή, που σημείωσε 231 πόντους σε 22 αγώνες (10,5 κατά μ.ό.). Μεγαλύτερο μέσο όρο πόντων είχαν, ωστόσο οι Αμερικανίδες Μπρίτανι Τζόνσον (151 πόντοι, 9 αγώνες, 16,78 μ.ό.) και Μισέλ Χάρισον (96 πόντοι, 7 αγώνες, 13,71 μ.ό.), καθώς και η Ελληνίδα Φαίδρα Σκιαδοπούλου (100 πόντοι, 9 αγώνες, 11,11 μ.ό.).«Terpsithea Glyfadas: Total Stats Regular Season 2012-2013», πληροφορίες στον ιστότοπο (Galanis)SportsData.gr. Η δε Αλεξία Μπότσαρη, πρώτευσε στον στατιστικό πίνακα των Κλεψιμάτων στο σύνολο των ομάδων.«Steals Regular Season 2012-2013», πληροφορίες στον ιστότοπο (Galanis)SportsData.gr. Ακολούθως η ομάδα της Γλυφάδας βρέθηκε αντιμέτωπη στα Play-Outs με τον 6ο στην κατάταξη Άρη Θεσσαλονίκης, με τη μεταξύ τους σειρά αγώνων να κρίνεται στις 3 νίκες. Οι δύο ομάδες κουβαλούσαν από μία νίκη από την κανονική περίοδο, συνεπώς χρειάζονταν άλλες δύο για να παραμείνουν στην Α1 Εθνική. Τελικά ήταν ο Άρης που πέτυχε το σκοπό αυτό, νικώντας δύο φορές διαδοχικά με σκορ 71-55 στη Θεσσαλονίκη και 48-49 στην Αθήνα.«Σώθηκε ο Ίκαρος, προβάδισμα παραμονής Άρης και Κρόνος» , άρθρο στον ιστότοπο PameSports.gr, 7 Απριλίου 2013.«Αποτελέσματα Πλέι Άουτ Α1: Ζορίστηκε αλλά πήρε προβάδισμα ο Άρης!», άρθρο στον ιστότοπο WePlayBall.gr, 8 Απριλίου 2013.«Αποτελέσματα Πλέι Άουτ Α1: Παραμονή-θρίλερ του Άρη στη Γλυφάδα, επιστροφή Τερψιθέας στην Α2!», άρθρο στον ιστότοπο WePlayBall.gr, 11 Απριλίου 2013.«Έμεινε ο Άρης, υποβιβάστηκε η Τερψιθέα», άρθρο στον ιστότοπο Sport24.gr, 10 Απριλίου 2013.

Η Τερψιθέα επέστρεψε για την περίοδο 2013-14 στα γήπεδα του Ομίλου Νότου της Α2 Εθνικής Κατηγορίας, όπου διεκδίκησε την άνοδο απέναντι σε 11 ανταγωνιστές. Έχοντας συγκεντρώσει 18 νίκες και 4 ήττες, ισοβάθμισε στην κορυφή του τελικού βαθμολογικού πίνακα με το Σπόρτιγκ Αθηνών, κατακτώντας ωστόσο το Πρωτάθλημα βάσει των επόμενων κριτηρίων κατάταξης.«Βαθμολογία και Αποτελέσματα Α2 Εθνικής Κατηγορίας Γυναικών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλητές Α2 Εθνικής Κατηγορίας Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Τερψιθέα και Παναθλητικός στην Α1» , άρθρο στον ιστότοπο Sport24.gr, 13 Απριλίου 2014.«Στην Α1 Παναθλητικός και Τερψιθέα», άρθρο στον ιστότοπο WomenSports.gr, 13 Απριλίου 2014. Η Ελεάνα Πανταζή ήταν για δεύτερη συνεχόμενη χρονιά η παραγωγικότερη σκόρερ της ομάδας, καθώς και τρίτη στο σύνολο του Νότου (341 πόντοι), ενώ τα περισσότερα τρίποντα σημείωσε η Ματίνα Αστραντίνη, επίσης τρίτη στο σύνολο του Νότου (36 τρίποντα).«Οι πρώτες σκόρερς και "τρίποντες" της Α2 Νότου!», άρθρο στον ιστότοπο WePlayBall.gr, 17 Απριλίου 2014. Τη χρονιά αυτή η ομάδα της Γλυφάδας είχε μια καλή πορεία στο Κύπελλο Ελλάδας, λαμβάνοντας μέρος σε 4 αγώνες. Στην Α' Φάση απέκλεισε διαδοχικά τα Μελίσσια με σκορ 52-41 «Άλωσε τη Νέα Σμύρνη ο Ηρόδοτος», άρθρο στον ιστότοπο της εφημερίδας «Πατρις», 23 Σεπτεμβρίου 2013. και δυσκολότερα το Παλαιό Φάληρο με σκορ 44-43.«Πέρασε από το Ιβανώφειο η Πυλαία» , άρθρο στον ιστότοπο PameSports.gr, 29 Σεπτεμβρίου 2013. Στη «Φάση των 16» νίκησε τη Νίκη Λευκάδας με σκορ 54-42.«Τα αποτελέσματα στο Κύπελλο γυναικών», άρθρο στον ιστότοπο BasketNet.gr, 6 Οκτωβρίου 2013.«Έγινε η έκπληξη! Ο Κρόνος πέταξε έξω τον Αθηναϊκό!», άρθρο στον ιστότοπο BasketPlus.gr, 6 Οκτωβρίου 2013. Η παρουσία της στο θεσμό ολοκληρώθηκε στη «Φάση των 8» όπου και γνώρισε την ήττα από τον Ίκαρο Καλλιθέας με σκορ 52-66.«Παναθηναϊκός, Ίκαρος, Ελληνικό στο φάιναλ φορ!» , άρθρο στον ιστότοπο PameSports.gr, 22 Δεκεμβρίου 2013.«Κύπελλο Μπάσκετ Γυναικών: Το... καρέ του Final 4 με Παναθηναϊκό», άρθρο στον ιστότοπο OnSports.gr, 22 Δεκεμβρίου 2013.

Την επόμενη αγωνιστική περίοδο, 2014-15, η ομάδα του Παπασπυριδάκου αγωνίστηκε εκ νέου στην κορυφαία Εθνική Κατηγορία, στα πλαίσια της οποίας αντιμετώπισε 9 συλλόγους από ολόκληρη την Ελλάδα. Η λήξη της Κανονικής Περιόδου βρήκε την Τερψιθέα στην 6η θέση της βαθμολογικής κατάταξης, με 7 νίκες και 11 ήττες, κάτι που της επέτρεψε να αγωνιστεί απευθείας στα Play-Offs.«Βαθμολογία και Αποτελέσματα Α1 Εθνικής Κατηγορίας Γυναικών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ισοβάθμισε, μάλιστα, με τον Ιπποκράτη Κω, ο οποίος, όμως, τοποθετήθηκε υψηλότερα λόγω των μεταξύ τους αποτελεσμάτων. Σημειώνεται πως μετά την τελευταία αγωνιστική η ομάδα βρέθηκε στην πράξη στην 7η θέση και επρόκειτο να αγωνιστεί στα Play-Outs.«Αποτελέσματα Α1: Σώθηκε η Κως, δεύτερος ο Παναθηναϊκός!», άρθρο στον ιστότοπο WePlayBall.gr, 21 Φεβρουαρίου 2015. Ωστόσο, κατόπιν αφαίρεσης βαθμών από τον Π.Α.Ο.Κ. τοποθετήθηκε υψηλότερα στην κατάταξη.«Οριστικά στα πλέι άουτ ο Π.Α.Ο.Κ.» , άρθρο στον ιστότοπο WomenBasket.gr, 9 Μαρτίου 2015. Τους περισσότερους πόντους για την ομάδα σημείωσε στην Κανονική Περίοδο η Αμερικανίδα Άλι Ουίλιαμς (327 πόντοι, 18 αγώνες, 18,17 κατά μ.ό.).«Terpsithea Glyfadas: Total Stats Regular Season 2014-2015», πληροφορίες στον ιστότοπο (Galanis)SportsData.gr. Σε ό,τι αφορά το σύνολο του Πρωταθλήματος, η ίδια αθλήτρια ήταν η τέταρτη παραγωγικότερη σκόρερ, η πρώτη στον στατιστικό πίνακα των Κλεψιμάτων (51 στον αριθμό σε 18 παιχνίδια) και τρίτη στα Ριμπάουντ και τα Κερδισμένα Φάουλ. Η Ελληνίδα αθλήτρια του συλλόγου, Μαριάννα Αξιοπούλου, μοίρασε την ίδια χρονιά τις περισσότερες Ασίστ στο Πρωτάθλημα (122 στον αριθμό σε 17 παιχνίδια).«Assists Regular Season 2014-2015», πληροφορίες στον ιστότοπο (Galanis)SportsData.gr. Στη διαδικασία των Play-Offs η Τερψιθέα διασταυρώθηκε με τον 3ο στην κατάταξη Πρωτέα Βούλας. Ο δεύτερος μετέφερε ήδη δύο νίκες από την Κανονική Περίοδο (67-46, 69-80)  και χρειαζόταν μία τρίτη για να περάσει στο επόμενο στάδιο. Πράγματι η Τερψιθέα ηττήθηκε άμεσα εκτός έδρας με σκορ 67-49 και έτσι έκλεισε τη χρονιά οριστικά στην 6η θέση.«Στα ημιτελικά Παναθηναϊκός, Πρωτέας & Ελληνικό», άρθρο στον ιστότοπο Gazzetta.gr, 22 Μαρτίου 2015.«Eύκολα στα ημιτελικά Ελληνικό, Παναθηναϊκός και Πρωτέας Βούλας», άρθρο στον ιστότοπο a-sports.gr, 23 Μαρτίου 2015.

Την περίοδο αυτή η Τερψιθέα διακρίθηκε και στο Κύπελλο Ελλάδος, στο Final-4 του οποίου έδωσε το παρόν. Αναλυτικότερα, στη «Φάση των 16» ξεπέρασε το εμπόδιο του Ολυμπιακού Βόλου με σκορ 70-56,«Χωρίς Σπιλιότη Σπαθάρου νίκησε άνετα η Τερψιθέα τον Ολυμπιακό Βόλου 70-56» , άρθρο στον ιστότοπο SportsHero.gr, 28 Σεπτεμβρίου 2014. ενώ στη «Φάση των 8» επιβλήθηκε του Κρόνου Αγίου Δημητρίου (ο οποίος αξιοσημείωτα είχε αποκλείσει στην προηγούμενη φάση των Παναθηναϊκό) με σκορ 50-55.«Έγραψε ιστορία η Τερψιθέα» , άρθρο στον ιστότοπο ebasket.gr, 21 Δεκεμβρίου 2014. Στο Final-4 που διεξήχθη στη Γλυφάδα στις 13 και 15 Μαρτίου 2015, η Τερψιθέα ηττήθηκε στα Ημιτελικά με σκορ 61-56 από την Αναγέννηση Νέου Ρυσίου.«Στον τελικό η Αναγέννηση Ν.Ρυσίου» , άρθρο στον ιστότοπο SuperBasket.gr, 13 Μαρτίου 2015.«Με ανατροπή η πρώτη φιναλίστ», άρθρο στον ιστότοπο του ΣΠΟΡ FM, 13 Μαρτίου 2015.«Στον τελικό του κυπέλλου Ελλάδας γυναικών η Αναγέννηση Νέου Ρυσίου», άρθρο στον ιστότοπο Tsiotras.blogspot.gr, 13 Μαρτίου 2015. Στη συνέχεια έχασε και στο Μικρό Τελικό από τον Πρωτέα Βούλας με μεγάλη διαφορά, 81-51, καταλαμβάνοντας την άτυπη τέταρτη θέση.«Τρίτος ο Πρωτέας» , άρθρο στον ιστότοπο Sport24.gr, 15 Μαρτίου 2015.«Τρίτος με περίπατο ο Πρωτέας Βούλας!», άρθρο στον ιστότοπο WePlayBall.gr, 15 Μαρτίου 2015. Η Άλι Ουίλιαμς της Τερψιθέας αναδείχθηκε πρώτη σκόρερ του Final-4.«Η Κοσμά MVP του final four», άρθρο στον ιστότοπο SentraGoal.gr, 15 Μαρτίου 2015.

Η πορεία της Τερψιθέας στην Α1 Εθνική συνεχίστηκε και την περίοδο 2015-16, οπότε και διεκδίκησαν τον τίτλο του Πρωταθλητή Ελλάδος δέκα σύλλογοι. Οι δύο τελευταίες ομάδες της Κανονικής Περιόδου υποβιβάστηκαν απευθείας, ενώ οι υπόλοιπες οκτώ συνέχισαν στα Play-Offs. Η ομάδα της Γλυφάδας ολοκλήρωσε τις αγωνιστικές της υποχρεώσεις στην 7η θέση της κατάταξης με απολογισμό 7 νίκες και 11 ήττες.«Βαθμολογία και Αποτελέσματα Α1 Εθνικής Κατηγορίας Γυναικών 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ισοβάθμισε με τον Κρόνο Αγίου Δημητρίου, ο οποίος τοποθετήθηκε, ωστόσο, μία θέση χαμηλότερα βάσει των μεταξύ τους αποτελεσμάτων. Η Αμερικανίδα φόργουορντ Αμέλια Σίμονς αναδείχθηκε πρώτη σκόρερ τόσο της ομάδας, όσο και του Πρωταθλήματος, έχοντας συγκεντρώσει 300 πόντους σε 17 αγώνες (17,68 κατά μ.ό.). Η έτερη Αμερικανίδα παίκτρια της ομάδας, Ακίλα ΜακΝτόναλντ, συγκέντρωσε τα περισσότερα Κοψίματα στο Πρωτάθλημα (20 σε αριθμό σε 17 αγώνες), ενώ ήταν και η δεύτερη παραγωγικότερη σκόρερ της ομάδας (195 πόντοι σε 17 αγώνες, 11,47 κατά μ.ό.).«Points Regular Season 2015-2016», πληροφορίες στον ιστότοπο (Galanis)SportsData.gr.«Terpsithea Glyfadas: Total Stats Regular Season 2015-2016», πληροφορίες στον ιστότοπο (Galanis)SportsData.gr. Στη διαδικασία των Play-Offs η Τερψιθέα διασταυρώθηκε με τον 2ο στην κατάταξη Παναθηναϊκό, από τον οποίο είχε υποστεί δύο ήττες στην Κανονική Περίοδο (62-44, 51-66). Οι «πράσινες» χρειάστηκαν μία ακόμη νίκη με σκορ 69-54 για να περάσουν στην επόμενη φάση, αφήνοντας την Τερψιθέα οριστικά στην 7η θέση.«Α1 ΓΥΝΑΙΚΩΝ: «Καθάρισε» ο Παναθηναϊκός», άρθρο στον ιστότοπο Woman2Woman.gr, 27 Μαρτίου 2016.«Στα ημιτελικά με άνεση ο Παναθηναϊκός» , άρθρο στον ιστότοπο NovaSports.gr, 27 Μαρτίου 2016. Σε ό,τι αφορά το Κύπελλο Ελλάδος, η Τερψιθέα πέρασε επιτυχώς το τεστ της «Φάσης των 16» όπου και νίκησε την Ολύμπια Λάρισας με σκορ 60-67.«Στα προημιτελικά η Τερψιθέα», άρθρο στον ιστότοπο Woman2Woman.gr, 5 Οκτωβρίου 2015. Εντούτοις, αποκλείστηκε με τη σειρά της στη «Φάση των 8» από τον Αθηναϊκό με σκορ 57-76.«Με 100άρα στο Final 4 ο Παναθηναϊκός!», άρθρο στον ιστότοπο Sdna.gr, 20 Δεκεμβρίου 2015.

Τον Ιούνιο του 2016 έλαβε τέλος η συνεργασία της Τερψιθέας με τον Στέφανο Παπασπυριδάκο μετά από μία δεκαετία, προκειμένου ο τελευταίος να μεταπηδήσει στο χώρο του ανδρικού μπάσκετ.«Τέλος από την Τερψιθέα ο Παπασπυριδάκος», άρθρο στον ιστότοπο Tsiotras.blogspot.gr, 18 Ιουνίου 2016. Την καλοκαιρινή προετοιμασία της ομάδας μέχρι και τα μέσα Οκτωβρίου ανέλαβε ο Κώστας Φατούρος.«Νέα σελίδα με Φατούρο στην Τερψιθέα, πρώτη μεταγραφή για την ομάδα!», άρθρο στον ιστότοπο WePlayBall.gr, 20 Ιουνίου 2016.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2010-11 2Α2 Εθνική 6 - 12-10 - - ? 1η - Α' Φάσης 1-  -  -2011-12 2Α2 Εθνική 2 Μπαράζ Ανόδου 18-2 1-0 - ? 1η - Α' Φάσης 1-  -  -2012-13 1Α1 Εθνική 9 Play-Outs 7-15 - 0-2 Ελεάνα Πανταζή Φάση των 8 2-  -  -2013-14 2Α2 Εθνική 1 - 18-4 - - Ελεάνα Πανταζή Φάση των 8 4-  -  -2014-15 1Α1 Εθνική 6 Play-Offs 7-11 0-1 - Άλι Ουίλιαμς Μικρός Τελικός 4-  -  -2015-16 1Α1 Εθνική 7 Play-Offs 7-11 0-1 - Αμέλια Σίμονς Φάση των 8 2-  -  -2016-17 1Α1 Εθνική 12 - 1-21 - - Σαμάρια Χάουαρντ Φάση των 16 1-  -  -2018-19 2Α2 Εθνική 10 - 3-19 - - Κλεάνθη Οικονομάκη 2η - Α' Φάση  2-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Δήμητρα Απέργη  Μαριάννα Αξιοπούλου  Ματίνα Αστραντίνη  Πέπη Βαλέτα  Ελένη Βασιλείου  Έλενα Βλάνη  Φλώρα Ζεβαχιργιάν  Ελίνα Ισκιόγλου  Μαριάντζελα Λάβαρη  Ρούλα Μούλη  Αλεξία Μπότσαρη  Μαρία Παναγιωτοπούλου  Νάταλι Πλουμπή  Φαίδρα ΣκιαδοπούλουΕθνΟνοματεπώνυμο  Κατερίνα Σπαθάρου   Ντανιέλ Σπιλιώτη  Άννα Σπυριδοπούλου  Θεοφανώ Τζάρου  Ελεάνα Πανταζή  Λιν Γκάρντνερ  Ακίλα ΜακΝτόναλντ  Κέιλα Ντεσρός  Άλι Ουίλιαμς  Αμέλια Σίμονς  Μπρίτανι Τζόνσον  Σαμάρια Χάουαρντ  Μισέλ Χάρισον

+ΠροπονητέςΕθνΟνοματεπώνυμοΘητεία  Στέφανος Παπασπυριδάκος  2006 - Ιουν 2016  Κώστας Φατούρος  Ιουν 2016 - Οκτ 2016  Γιάννης Δαμαλής  Οκτ 2016 - Νοε 2016  Γιώργος Χατζηδάκης  Νοε 2016 - Ιαν 2017  Χρήστος Χρηστίδης  Ιαν 2017 - ?
<div style="clear: both">

 Έμβλημα 

 Παραπομπές 

 Εξωτερικοί σύνδεσμοι 

 Α.Ο. Τερψιθέα Γλυφάδας, επίσημος ιστότοπος του συλλόγου.
 Α.Ο. Τερψιθέα Γλυφάδας, ανενεργό επίσημο ιστολόγιο του συλλόγου.


 Εθνικό Αθλητικό Κέντρο Γλυφάδας «Μάκης Λιούγκας», πληροφορίες στον ιστότοπο Stadia.gr.
 Εθνικό Αθλητικό Κέντρο Γλυφάδας «Μάκης Λιούγκας» , πληροφορίες στον ιστότοπο Gipeda.gr.

Καλαθοσφαιριση Γυναικων
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης το 2006